OpenLLM-France/wikimedia huggingface dataset:
# Quercus elevaticostata

Quercus elevaticostata és una espècie de roure que pertany a la família de les fagàcies i està dins del subgènere Cyclobalanopsis, del gènere Quercus.

## Descripció

Quercus elevaticostata és un arbre de fins a 20 metres d'alçada, amb branques de color porpra-marró, minuciosament solcat, glabre, escassament lenticel·lat; lenticel·les blanquinoses, petites. El pecíol 1-2,5 cm. Les fulles de fins a 15 cm de llarg, estretament el·líptiques a el·líptiques-lanceolades, (5-) 8-15 × (1,5-) 2,5-4 cm (a aproximadament 20 × 5,5 cm en brotació), glabroses, de color verd grisenc abaxialment i adaxialment verdes, base cuneada i decurrent en el pecíol, marge des del mig o apicalment remotament i serrat i de vegades glandular a la dentada, àpex acuminat; nervi central i nervis secundaris prominents; nervis secundaris de 8-12 a cada costat del nervi central. La cúpula superficialment cupular, de 6-8 mm × 1-1,2 cm, que tanca aproximadament 1/3 de la gla, a l'exterior de color gris groguenc velutinós; bràctees en (5-) 7 o 8 anells, marge irregularment crenat-dentat però apical 2 o 3 sencers. Les glans són el·lipsoides a el·lipsoides-ovoides, 1,5-2,2 × 1-1,2 cm, puberulent marró groguenc a prop de l'àpex; cicatriu d'uns 5 mm de diàmetre, lleugerament convex; estil persistent, 1-1,5 mm, de 4 o 5 anells, umbonat. Fructifica en el mes de novembre.

## Distribució i hàbitat

Quercus elevaticostata creix al sud de la Xina, a la província de Fujian, entre els 600 i 1000 m.

## Taxonomia

Quercus elevaticostata va ser descrita per C.C.Huang i publicat a Guihaia 12(4): 302. 1992.

### Etimologia

Quercus: nom genèric del llatí que designava igualment al roure i a l'alzina.
elevaticostata: epítet llatí que vol dir nervadura de dalt.

## Referències

* 1 2 Cheng Yi, Wu; De-yuan, Hong. «Cyclobalanopsis elevaticostata» (en anglès). Flora of China Editorial Committee. 1999. Flora of China (Cycadaceae through Fagaceae). 4: 1–453 p. 397. Pequín & St. Louis: Science Press i Missouri Botanical Garden. [Consulta: 6 juny 2020].
* ↑ «Quercus chapensis». Tropicos.org. Missouri Botanical Garden. [Consulta: 6 octubre 2019].
# Quercus emoryi

Quercus emoryi, conegut amb el nom comú en anglès Emory oak, és una espècie de roure comú a Arizona, Nou Mèxic i oest de Texas (el Parc Nacional de Big Bend), EUA i el nord de Mèxic cap al sud fins a Durango i San Luis Potosí. En general creix en turons secs a altituds moderades.
Es tracta d'un tipus de roure que està dins del grup dels roures vermells, que conserven les seves fulles tot l'hivern fins que les fulles noves es produeixen a la primavera, i és un gran arbust o petit arbre de 5-17 m d'alçada. Les fulles són de 3-6 cm de llarg, senceres o dentades ondulades, verdes coriàcies, de color fosc per sobre, més pàl·lid per sota. Les glans són 1,5-2 cm de llarg, color marró negrós, i maduren en 6-8 mesos després de la pol·linització, el nucli és dolç, i és un aliment important per a molts mamífers i aus.
L'arbre porta el nom del topògraf de l'exèrcit dels Estats Units, el tinent William Hemsley Emory, que va inspeccionar la zona de l'oest de Texas on va ser descobert el 1846.

## Enllaços externs

* Flora of North America: Quercus emoryi
# Portada/efemèride maig 31

Ida Presti
« 30 de maig · 31 de maig · 1 de juny »
# Província eclesiàstica

* No s'ha de confondre amb Província religiosa.
Una província eclesiàstica és una divisió territorial pròpia del cristianisme. Cada província agrupa diverses diòcesis i sol estar regida per un arquebisbe. Moltes de les províncies van sorgir per analogia amb divisions polítiques anàlogues, per exemple la Tarraconensis prové del temps de la romanització, i això ha provocat de vegades conflictes quan les fronteres nacionals han variat. Només el Papa pot decidir canviar les províncies eclesiàstiques.

## Referències

* Vocabulari religiós, Arquebisbat de Tarragona
# Província del Zaire

Zaire és una província de l'extrem nord-est d'Angola. Té una superfície de 40.130 km² i una població estimada de 567.225 habitants. La seva capital és Mbanza Kongo (antiga São Salvador do Congo). Els principals rius de la província són el Congo, Mbridge, Lufunde, Zadi, Cuilo i Buenga.

## Divisió administrativa

Zaire té els següents municipis:
* Mbanza Kongo (abans São Salvador do Congo)
* Soyo
* N'Zeto
* Cuimba
* Noqui
* Tomboco
També hi ha 37 comunes.

## Economia

* Petroli
* Mineria: asfalt, ferro, fosfats, zenc.
* Agricultura: cacahuets, cítrics, cafè, oli de palma, pinyes, arroç, patates.
* Ramaderia ovina.
* Pesca
* Producció de materials de la construcció.

## Referències

* ↑ Provincia do Zaire Arxivat 2017-03-28 a Wayback Machine. al web del cens d'Angola
* ↑ «Zaire/Resources/Hidrography» (en portuguese). Info-Angola. Arxivat de l'original el 2017-05-28. [Consulta: 27 març 2017].

## Bibliografia

* Elikia M'Bokolo (2003). África Negra. História das Civilizações, vol. I, Até ao Século XVIII. Lisboa: Vulgata (in Portuguese)
* Elikia M'Bokolo (2007). África Negra. História das Civilizações, vol. II, Do Século XIX aos nossos dias. Lisboa: Colibri (in Portuguese)
* Patrício Batsîkama (2010). As orígens do Reino do Kongo Arxivat 2016-03-03 a Wayback Machine.. Luanda: Mayamba (in Portuguese)

## Enllaços externs

* Govern Provincial del Zaire Arxivat 2012-01-23 a Wayback Machine.
* Informació geogràfica a geoview.info
# Aqüífer del riu Snake

L'Aqüífer del riu Snake (en anglès: Snake River Aquifer) és una gran reserva d'aigua subterrània per sota de la Plana del riu Snake a l'estat d'Idaho. La majoria d'aquesta aigua de l'aqüífer prové de la pluja i de la fosa de les neus que flueix cap la plana des del riu Snake, riu Big Lost, riu Bruneau, i altres cursos d'aigua del sud d'Idaho. Fa uns 400 milles (640 km) d'est a oest i és un important recurs d'aigua per a regar la Plana. Comunament es defineix aquest aqüífer en dues parts separades pel Salmon Falls Creek. Són els aqüífers oriental i l'occidental.

## Aqüífer Oriental del riu Snake

L'Aqüífer Oriental del riu Snake (en anglès: Eastern Snake River Plain Aquifer) al nord del riu Snake té gran importància econòmica. No és una formació geològica senzilla. Consta de basalts del quaternari que poden fer un quilòmetre i mig de fondària.
Per a unes 100 milles aigües avall de l'embassament Milner, prop de Twin Falls, s'estima un volum d'aigua d'uns 200 mil milions de peus cúbics.

## Referències

* ↑ http://www.deq.state.id.us/inl_oversight/library/newsletter_0505.pdf Arxivat 2012-07-22 a Wayback Machine.
# Widnau

Widnau és un municipi del cantó de Sankt Gallen (Suïssa), situat al districte de Rheintal.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Abarrots Altolaguirre Inda

Abarrots Altolaguirre Inda (Hondarribia, Guipúscoa 1971) és un dibuixant i guionista de còmic basc.
Col·labora en les revistes "TMEO", "Cáñamo" i "Geu Gasteiz" gràcies a personatges com Els Euskalorros, El Ché de barra o El bar Perico. Va publicar un àlbum en la col·lecció TMEO: "Tres sin raya" (junt altres dos autors: Roger i Piñata). Després de publicar el seu primer llibre en solitari: "Planeta fumeta" va eixir al mercat el llibre dels seus personatges més populars Els Euskalorros: "liando pollos", aventures en el mundial de futbol amb el comando chacho-terrorista.

## Tebeografia - àlbums

* Planeta fumeta. 2004, La cañamería global.
* Euskalorros en el mundial de futbol. 2006, Ezten Kultur Taldea.
* Euskalorros, Hijos del speed 2009, COL. TMEO 039

## Referències

* ↑ Abarrots en Lambiek (anglès)
# Čičava

Čičava és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1270.
# Cuprobismutita

La cuprobismutita és un mineral de la classe dels sulfurs. El seu nom fa referència al seu contingut de coure i bismut.

## Característiques

La cuprobismutita és un element químic de fórmula química Cu₈AgBi$_{13}$S$_{24}$. Apareix tant de forma tan massiva com en cristalls prismàtics i fulls prims, de fins a 1 mm, lleugerament retorçats paral·lelament a [010], l'eix d'elongació. Cristal·litza en el sistema monoclínic. Està molt relacionada estructuralment amb la hodrušita i la kupčikita.
Segons la classificació de Nickel-Strunz, la cuprobismutita pertany a «02.JA: Sulfosals de l'arquetip PbS, derivats de la galena amb poc o gens de Pb» juntament amb els següents minerals: benjaminita, borodaevita, cupropavonita, kitaibelita, livingstonita, makovickyita, mummeïta, pavonita, grumiplucita, mozgovaïta, cupromakovickyita, kudriavita, cupromakopavonita, dantopaïta, hodrušita, padĕraïta, pizgrischita, kupčikita, schapbachita, cuboargirita, bohdanowiczita, matildita i volynskita.

## Formació i jaciments

La cuprobismutita té un origen hidrotermal i es troba amb altres sulfurs i sulfosals. Va ser descoberta a la mina Missouri, a Hall Valley (comtat de Park, Colorado, Estats Units). També ha estat descrita a Alemanya, l'Argentina, Austràlia, Àustria, Bolívia, el Canadà, França, Eslovàquia, Indonèsia, el Japó, el Marroc, el Perú, Polònia, Portugal, la República Txeca, Romania, Rússia, Suïssa i la Xina.
Sol trobar-se associada a altres minerals com: emplectita, aikinita, wittichenita, benjaminita, berryita, cupropavonita, paděraïta, hodrušita, wolframita i bismutinita.

## Referències

* 1 2 3 «Cuprobismutite» (en anglès). Mindat. [Consulta: 7 novembre 2015].
* 1 2 3 «Cuprobismutite» (en anglès). Handbook of Mineralogy. Arxivat de l'original el 15 de juliol 2012. [Consulta: 25 agost 2018].
# Cuprocherokeeïta

La cuprocherokeeïta és un mineral de la classe dels sulfats.

## Característiques

La cuprocherokeeïta és un sulfat de fórmula química [Pb₈Zn₃Cu$^{2+}$(OH)$_{16}$](SO₄)₄·4H₂O. Va ser aprovada com a espècie vàlida per l'Associació Mineralògica Internacional l'any 2022 i publicada en el mes de juliol de l'any següent. Cristal·litza en el sistema monoclínic. Es troba química i estricturalment relacionada amb la cherokeeïta.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb els números de catàleg: 76272, 76273 i 76274.

## Formació i jaciments

Va ser descoberta a la mina Redmond, situada a Waterville Lake, dins el comtat de Haywood (Carolina del Nord, Estats Units). Aquesta mina estatunidenca és l'únic indret de tot el planeta on ha estat descrita aquesta espècie mineral.

## Referències

* ↑ «Cuprocherokeeite» (en anglès). Mindat. [Consulta: 2 gener 2023].
* ↑ Kampf, Anthony R.; Smith, Jason B.; Hughes, John M.; Ma, Chi; Emproto, Christopher «New Minerals from the Redmond Mine, North Carolina, USA: III. Cherokeeite and Cuprocherokeeite, Two New Minerals Containing [Pb2(Zn,Cu2+)(OH)4]2+ Chains». The Canadian Journal of Mineralogy and Petrology, 61, 3, 01-05-2023, pàg. 635–647. DOI: https://doi.org/10.3749/2300001 [Consulta: 7 agost 2023].
# Defectiu

«Defectiu» té aquests significats:
* Matriu defectiva, en àlgebra: matriu quadrada que no té una base completa de vectors propis.
* Verb defectiu, en lingüística: verb el paradigma flexiu o conjugació del qual manca d'algun temps, mode o persona en la seva conjugació regular.
* Partícula defectiva interferent, en virologia: és una partícula viral generada per una mutació espontània en una porció crítica del genoma.
* Defectiu, o haser, en ortografia hebrea: variant escrita que no inclou la Mater lectionis.

## Vegeu també

* Defecte (desambiguació)
# Districte de Cheb

El districte de Cheb (en txec Okres Cheb) és un dels tres districtes de la regió de Karlovy Vary, a la República Txeca. La capital n'és Cheb.

## Llista de municipis

Aš - Cheb - Dolní Žandov - Drmoul - Františkovy Lázně - Hazlov - Hranice - Krásná - Křižovatka - Lázně Kynžvart - Libá - Lipová - Luby - Mariánské Lázně - Milhostov - Milíkov - Mnichov - Nebanice - Nový Kostel - Odrava - Okrouhlá - Ovesné Kladruby - Plesná - Podhradí - Pomezí nad Ohří - Poustka - Prameny - Skalná - Stará Voda - Trstěnice - Třebeň - Tři Sekery - Tuřany - Valy - Velká Hleďsebe - Velký Luh - Vlkovice - Vojtanov - Zádub-Závišín

## Referències

* ↑ «Okres Cheb» (en txec). Územně identifikační registr ČR [Registre d'identificació territorial]. República Txeca. [Consulta: 30 desembre 2021].
# Demòcrata-Cristians (Finlàndia)

Demòcrata Cristians (finès Kristillisdemokraatit, KD) és un partit polític de la democràcia cristiana a Finlàndia creat el 1958 com a escissió demòcrata-cristiana del Partit de la Coalició Nacional amb el nom de Lliga Demòcrata Cristiana (Suomen Kristillinen Liitto), encara que el 2001 adoptaren el nom actual. Va entrar al parlament l'any 1970. Des del 2011 forma part del govern presidit per Jyrki Katainen, del Partit de la Coalició Nacional, i que inclou el Partit Socialdemòcrata, l'Aliança d'Esquerra, la Lliga Verda i el Partit Popular Suec. El líder del partit des del 28 d'agost de 2015 és Sari Essayah. Els demòcrates cristians tenen cinc escons al Parlament finlandès. Està situat a la centre-dreta de l'espectre polític.

## Líders

* Olavi Päivänsalo (1958-1964)
* Ahti Tele (1964-1967)
* Eino Sares (1967-1970)
* Olavi Majlander (1970-1973)
* Raino Westerholm (1973-1982)
* Esko Almgren (1982-1989)
* Toimi Kankaanniemi (1989-1995)
* Bjarne Kallis (1995-2004)
* Päivi Räsänen (2004-)

## Resultats electorals
### Eleccions parlamentàries

| Any | Escons | Vots | % |
| 1958 | 0 | 3 358 | 0,17% |
| 1966 | 0 | 10 646 | 0,45% |
| 1970 | 1 | 28 228 | 1,40% |
| 1972 | 4 | 65 228 | 2,53% |
| 1975 | 9 | 90 599 | 3,29% |
| 1979 | 9 | 138 244 | 4,77% |
| 1983 | 3 | 90 410 | 3,03% |
| 1987 | 5 | 74 209 | 2,58% |
| 1991 | 8 | 83 151 | 3,05% |
| 1995 | 7 | 82 311 | 2,96% |
| 1999 | 10 | 111 835 | 4,17% |
| 2003 | 7 | 148 987 | 5,34% |
| 2007 | 7 | 134 643 | 4,9% |
| 2011 | 6 | 118 453 | 4,0% |

### Eleccions locals

| Any | Regidors | Vots | % |
| 1972 | 134 | 49,877 | 2,0% |
| 1976 | 322 | 85,792 | 3,2% |
| 1980 | 333 | 100,800 | 3,7% |
| 1984 | 257 | 80,455 | 3,0% |
| 1988 | 273 | 71,614 | 2,72% |
| 1992 | 353 | 84,481 | 3,2% |
| 1996 | 353 | 75,494 | 3,2% |
| 2000 | 443 | 95,009 | 4,3% |
| 2004 | 392 | 94,666 | 4,0% |
| 2008 | 351 | 106,639 | 4,2% |

### Eleccions al Parlament Europeu

| Any | Eurodiputats | Vots | % |
| 1996 | 0 | 63,134 | 2,8% |
| 1999 | 1 | 29,637 | 2,4% |
| 2004 | 0 | 70,845 | 4,3% |
| 2009 | 1 | 69 467 | 4,2% |
| 2014 | 0 | 90 586 | 5,2% |

## Referències

* ↑ Nordsieck, Wolfram. «Finlandia». Parties and Elections in Europe.
* ↑ Bale, Tim. Cavalcant l'onada populista: la dreta dominant d'Europa en crisi. Cambridge, Regne Unit: Cambridge University Press, 2021, p. 34. ISBN 978-1-009-00686-6. OCLC 1256593260.
* ↑ «Our goals—Christian Democracy». Christian Democrats. Arxivat de l'original el 9 December 2014. [Consulta: 4 juny 2009].
* ↑ «Finlàndia». Partits i eleccions a Europa, 2019.
* ↑ «Sari Essayah kristillissheenkraftsdemo.».
* ↑ «info/en/elections/political-parties/Finland-parties/ Els partits polítics més grans de Finlàndia». European Parliament Information. [Consulta: 15 abril 2019].

## Enllaços externs

* Web oficial Arxivat 2004-08-24 a Wayback Machine. (finès)
# Diògenes d'Abila

Diògenes d'Abila（en llatí Diogenes, en grec antic Διογένης) fou un sofista fenici que mencionen Suides i Esteve de Bizanci.
Es pensa que es podria tractar del filòsof peripatètic Diògenes que va viure en temps de Simplici i que va ser escolarca de l'Acadèmia platònica.

## Referències

* ↑ 9.Diogenes a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1020
# Crocidura bottegoides

Crocidura bottegoides és una espècie de musaranya pertanyent a la família dels sorícids.
Viu en un territori de menys de 500 km² i a 2.400-3.280 m d'altitud.
Es troba a Etiòpia.
Les seves principals amenaces són els incendis i la recollida de llenya per part dels pobladors locals i grups d'insurgents a les muntanyes de Bale.

## Referències

* ↑ uBio (anglès)
* ↑ The Taxonomicon (anglès)
* 1 2 3 Lavréntxenko, L. (2016). "Crocidura bottegoides (errata version published in 2017)." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]

## Enllaços externs

* BioLib (anglès)
# Crocidura caspica

Crocidura caspica és una espècie de mamífer eulipotifle de la família de les musaranyes (Soricidae) que es troba a les regions costaneres del sud-oest de la mar Càspia: l'Iran i l'Azerbaidjan.

## Referències

* ↑ Kennerley, R. (2016). "Crocidura caspica (errata version published in 2017)." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]

## Bibliografia

* Bakú. 2004. First National Report to the CBD. Azerbaidjan National Academy of Sciences, 2004.
* Hutterer, R., 2005. «Order Soricomorpha». A: D. E. Wilson i D. M. Reeder (editors), Mammal Species of the World, p. 220-311. Johns Hopkins University Press, Baltimore, Maryland (Estats Units).

## Enllaços externs

* BioLib (anglès)
# Dokkōdō

El Dokkōdō (獨行道, «El camí de la soledat», «El camí que s'ha seguir a soles») és una obra escrita per Miyamoto Musashi una setmana abans de la seua mort en 1645. És una obra breu consistent en 19 a 21 preceptes (els preceptes 4 i 20 s'ometen de la versió original). El Dokkōdō va ser escrit quan Musashi repartia les seues possessions per a preparar-se a la mort i ho va dedicar al seu deixeble favorit: Terao Magonojo. En aquest document s'expressa una forma de vida estricta, honesta i ascètica.

## Els preceptes

* Accepta tot exactament de la manera que és.
* No busques el plaer pel seu propi bé.
* Sota cap circumstància, no depengues d'un sentiment parcial.
* Pensa lleugerament en tu i profundament en el món.
* Mantén-te separat del desig al llarg de tota la teua vida.
* No et penedisques del que has fet.
* Mai sigues gelós.
* Mai t'entristisques per una separació.
* El ressentiment i les queixes no són adequades ni cap a tu mateix ni cap a uns altres.
* Mai permetes que et guie la luxúria o l'amor.
* No tingues preferències en cap cosa.
* S'indiferent cap a on vius.
* No perseguisques tastar bon menjar.
* No t'aferres a possessions que ja no necessites.
* No actues seguint costums o creences.
* No col·leccionis armes ni hi practiquis més enllà de l'útil.
* No tingues por a la mort.
* No busques posseir béns o feus en la teua vellesa.
* Respecte a Buda i els déus sense comptar amb la seua ajuda.
* Pots abandonar el teu cos però has de perseverar en l'honor.
* Mai t'apartes del Camí.

## Bibliografia

* Kenji Tokitsu (tr. Sherab Chodzin Kohn). Miyamoto Musashi: His Life and Writings. Weatherhill, 2006. ISBN 978-0-8348-0567-5.

## Enllaços externs

* Dōkkodō, el text original i la seua reconstrucció. Arxivat 2008-12-18 a Wayback Machine. (japonès)
# Dibuix del Baptisme de Crist

El Dibuix del Baptisme de Crist és un dels escassos dibuixos d'El Greco que han arribat fins als nostres dies. Aquest dibuixos no están numerats en el catàleg raonat d'obres d'aquest artista, realitzat per Harold Wethey.

## Anàlisi de l'obra

Sanguina sobre paper; 40 x 25 cm.; 1596 circa ; col·lecció privada;
Amb molta probabilitat, aquest dibuix és un esbós, o bé una còpia, de la figura de Jesús, a la part inferior esquerra del Baptisme de Crist (Retaule de María de Aragón), que es conserva actualment en el Museu del Prado, a Madrid. Els contorns són un tant insegurs i están reforçats.

## Referències

* 1 2 Wethey, Harold E. Obra esmentada, p. 166.

## Bibliografia

* Wethey, Harold Edwin; El Greco y su Escuela (Volumen-II) ; Ediciones Guadarrama; Madrid-1967
* Gudiol, José; Doménikos Theotokópoulos, El Greco; Ediciones Polígrafa, S.A.; Barcelona-1982; ISBN 84 343 0031 1
# Dibuix fotogènic

Dibuix fotogènic és el nom amb què els fotògrafs Hippolythe Bayard i William Fox Talbot anomenaven les imatges obtingudes seguint els seus diversos procediments fotogràfics.
Es comença a parlar de Dibuix Fotogènic l'any 1790, quan Thomas Wedgwood va iniciar la seva investigació amb el nitrat de plata en imatges de paper i pell sensibilitzada. Thomas Wedgwood va aconseguir enregistrar siluetes d'objectes col·locats al paper, però no van ser permanents. El 1802 Wedgwood va conèixer el químic Humphry Davy, aquest va publicar un article a la revista de la Royal Institution de Londres a on exposava els experiments de Thomas Wedgwood. Amb aquesta publicació, es va poder quedar enregistrada la gran descoberta que va fer Wedgwood per l'inici de la fotografia amb el nitrat de plata i altres components.
L'any 1834, William Fox Talbot va començar a utilitzar el concepte Dibuixos fotogènics amb el seu invent del Calotip, Talbot utilitzava objectes com flors, teles, fulles en una superfície sensibilitzada. Talbot no era partidari de fer servir càmeres obscures, ell feia servir la llum solar, després fixava la imatge submergint el paper amb un preparat de sal i sals de plata. Ell treballava amb fotografia en negatiu.

## Referències

* ↑ «Thomas Wedgwood - Proceso fotográfico, Biografía | KripKit». Arxivat de l'original el 2021-11-28. [Consulta: 28 novembre 2021].
* ↑ «Tesauros - Diccionarios del patrimonio cultural de España - Dibuix fotogènic». [Consulta: 28 novembre 2021].
* ↑ «1834 - 1839. Dibujos fotogénicos | Centro de Fotografía de Montevideo». [Consulta: 28 novembre 2021].
* ↑ «Dibujos fotogénicos» (en castellà). [Consulta: 28 novembre 2021].

## Bibliografia

* Coleman.C, Ware.M, Gary.M, Batchen.G, Kurtz.G, Roberts.R, Schaaf.L. "Huellas de luz. el arte y los experimentos de William Henry Fox. Talbot". Aldeasa y Museo Reina Sofía. (2001) ISBN 84-8026-989-8
* Talbot.W."Specimens and marvels: William Henry Fox Talbot and the invention of photography". Aperture Foundation INC. (2004) ISBN 9780893819170
* Talbot.W. "El Lápiz de la naturaleza". Casimiro Libros. (2014). ISBN 9788415715344
# Divendres negre

«Divendres negre o Black Friday» té aquests significats:
# Dia internacional de la traducció

El Dia internacional de la traducció se celebra cada any el 30 de setembre, el dia de Sant Jeroni, el traductor de la Bíblia que es considera el patró dels traductors.
La celebració va ser promoguda per la FIT (la Federació Internacional de Traductors) que l'any 1991 va llençar la idea d'un dia oficialment reconegut per mostrar la solidaritat amb la comunitat mundial de traductors, en un esforç per promoure la professió de traductor a diferents països. És una oportunitat de mostrar l'orgull d'una professió que s'ha anat convertint en essencial en aquesta època de progressiva globalització.

## Referències

* ↑ «L'AELC celebra el Dia Internacional de la Traducció». AELC. [Consulta: 28 desembre 2020].

## Enllaços externs

* Article presentat el 1997 per L. Katschika a la FIT Conference d'Itàlia (anglès)
* Article sobre el Dia internacional dels traductors a les pàgines del Projecte Prozwiki Arxivat 2009-10-02 a Wayback Machine. (anglès)
* Avui, 30-09-2008: Ada Castells. Dia del traductor més mal pagat (La llengua russa protagonitza avui la diada internacional dels traductors) Arxivat 2008-10-30 a Wayback Machine.
# Danny Vukovic

Danny Vukovic (Sydney, 27 de març de 1985) és un futbolista australià.

## Selecció d'Austràlia

Va formar part de l'equip australià a la Copa Confederacions 2017.

## Referències

* ↑ «Danny Yukovic». Football Federation Australia. Arxivat de l'original el 6 de febrer de 2017. [Consulta: 6 febrer 2017].
* ↑ FIFA
Vukovic amb la selecció australiana - Plantilles de navegació :
Selecció de futbol d'Austràlia – Copa del Món de Futbol 2018
1 Ryan •
2 Degenek •
3 Meredith •
4 Cahill •
5 Milligan •
6 Jurman •
7 Leckie •
8 Luongo •
9 Juric •
10 Kruse •
11 Nabbout •
12 Jones •
13 Mooy •
14 Maclaren •
15 Jedinak  •
16 Behich •
17 Arzani •
18 Vukovic •
19 Risdon •
20 Sainsbury •
21 Petratos •
22 Irvine •
23 Rogic •
Entrenador: Bert van Marwijk
Selecció de futbol d'Austràlia – Copa del Món de Futbol 2022
1 Ryan •
2 Degenek •
3 Atkinson •
4 Rowles •
5 Karačić •
6 Tilio •
7 Leckie •
8 Wright •
9 Maclaren •
10 Hrustic •
11 Mabil •
12 Redmayne •
13 Mooy •
14 McGree •
15 Duke •
16 Behich •
17 Devlin •
18 Vukovic •
19 Souttar •
20 Deng •
21 Kuol •
22 Irvine •
23 Goodwin •
24 King •
25 Cummings •
26 Baccus •
Entrenador: Arnold :